
106 DR 31.10.2011 

 
Ini selalu saya suarakan, kalau dapat your ministry build this clinic 

immediately, build juga di Long Busang. Tidak guna kita berkata kita ini masyarakat 
penyayang if we forget this minority group.   

Datuk Rosnah binti Haji Abd. Rashid Shirlin: Terima kasih kepada 
persoalan yang dibangkitkan oleh Yang Berhormat Hulu Rajang tadi tetapi izinkan saya 
untuk menjawab persoalan yang dibangkitkan oleh Yang Berhormat Langkawi.  
Sebenarnya Yang Berhormat, memang benar apa yang dinyatakan oleh Yang 
Berhormat. Namun cadangan yang telah dikemukakan tadi kita akan kaji dan akan 
pertimbangkan untuk pelaksanaan.   

Menjawab kepada persoalan yang dibangkitkan oleh Yang Berhormat Hulu 
Rajang. Untuk pengetahuan Yang Berhormat, sebenarnya taburan penduduk walaupun 
ianya salah satu kriteria yang kita lihat sebelum kita membina apa-apa facility kesihatan 
di mana-mana kawasan, kriteria ini bukanlah satu kemestian. Kita menyedari keadaan 
yang berlaku di negeri Sarawak dan juga negeri Sabah dan kita mempertimbangkan 
perkara mengenai keselamatan pesakit melebihi daripada pertimbangan yang lain. Jadi 
seperti yang dicadangkan oleh Yang Berhormat samalah juga yang telah dibangkitkan 
oleh Yang Berhormat Kapit dan Yang Berhormat Langkawi kita akan kaji dan 
seterusnya akan pertimbangkan untuk dilaksanakan.   

Tuan Yang di-Pertua, kembali kepada persoalan yang melibatkan langkah-
langkah yang diambil. Perkara yang seterusnya adalah yang berkait rapat dengan 
perluasan teknologi ICT sama ada dari penutup telekom consultation di hospital atau 
pun tele premier care di klinik kesihatan dan seterusnya dalam usaha untuk 
meningkatkan tahap kesihatan di negeri Sabah, kementerian juga meningkatkan 
program bakul makanan bagi mengurangkan masalah kurang zat makanan. 

Kementerian juga dalam usaha mempertingkatkan perkhidmatan kesihatan 
pergigian serta Program Pemfluoridaan Bekalan Air dan mengurangkan beban penyakit 
berjangkit dengan mempertingkatkan perkhidmatan pengesanan, perawatan dan juga 
pengawalan penyakit berjangkit serta mempertingkatkan kesihatan persekitaran 
dengan menaiktarafkan bekalan air dan juga tandas sanitary.   

Tuan Yang di-Pertua, melalui Rancangan Malaysia Kesepuluh, Projek 
Pembangunan Kesihatan yang sedang dilaksanakan di negeri Sabah adalah seperti 
berikut: 

(i) satu hospital baru dan 17 buah hospital akan dinaiktarafkan; 

(ii) 13 klinik kesihatan baru akan dibina dan juga dinaiktarafkan; 
serta  

(iii) projek pemfluoridaan bekalan air awam.   

Kementerian berkeyakinan dengan terlaksananya cadangan-cadangan yang 
telah dibincangkan dan dipersetujui secara prinsipnya oleh jawatankuasa Kabinet 
mengenai bumiputera Sabah dan Sarawak, insya-Allah jurang perkhidmatan kesihatan 
di Sabah dan Sarawak akan dapat dirapatkan dan setanding dengan perkhidmatan 
yang terdapat di Semenanjung.   

Tuan Yang di-Pertua, merujuk khusus kepada pertanyaan Yang Berhormat 
Kota Kinabalu, ingin dijelaskan bahawa pada masa ini terdapat empat buah klinik 
kesihatan di Kota Kinabalu iaitu Klinik Kesihatan Luyang, Klinik Kesihatan Inanam, 
Klinik Kesihatan Menggatal dan juga Klinik Kesihatan Telipok.   

Hanya Klinik Kesihatan Luyang, yang menyediakan perkhidmatan X-ray.  
Klinik-klinik yang lain didapati tidak sesuai untuk diletakkan mesin X-ray kerana faktor 
infrastruktur bangunan. Klinik 1Malaysia Sulaman juga sedang dalam proses untuk 
dinaiktarafkan kepada klinik kesihatan dan akan ditempatkan dengan seorang pegawai 
perubatan dan perkhidmatan X-ray akan disediakan berdasarkan keperluan.   

Tuan Yang di-Pertua, saya juga ingin mengucapkan terima kasih di atas 
keprihatinan Yang Berhormat Tenggara tentang perkhidmatan kesihatan di luar bandar.  
Kementerian Kesihatan sentiasa berusaha untuk meningkatkan taraf kesihatan 
masyarakat luar bandar dengan penyediaan lebih banyak kemudahan kesihatan statik 
dan juga penyediaan perkhidmatan klinik bergerak bagi kawasan yang sukar diakses.   

 



Ini selalu saya suarakan, kalau dapat your ministry build this clinic. immediately, build juga di Long Busang. Tidak guna kita berkata kita ini masyarakat penyayang if we forget this minority group. Datuk Rosnah binti Haji Abd. Rashid Shirlin: Terima kasih kepada persoalan yang dibangkitkan oleh Yang Berhormat Hulu Rajang tadi tetapi izinkan saya untuk menjawab persoalan yang dibangkitkan oleh Yang Berhormat Langkawi. Sebenarnya Yang Berhormat, memang benar apa yang dinyatakan oleh Yang Berhormat. Namun cadangan yang telah dikemukakan tadi kita akan kaji dan akan pertimbangkan untuk pelaksanaan. Menjawab kepada persoalan yang dibangkitkan oleh Yang Berhormat Hulu Rajang. Untuk pengetahuan Yang Berhormat, sebenarnya taburan penduduk walaupun ianya salah satu kriteria yang kita lihat sebelum kita membina apa-apa facility kesihatan di mana-mana kawasan, kriteria ini bukanlah satu kemestian. Kita menyedari keadaan yang berlaku di negeri Sarawak dan juga negeri Sabah dan kita mempertimbangkan perkara mengenai keselamatan pesakit melebihi daripada pertimbangan yang lain. Jadi seperti yang dicadangkan oleh Yang Berhormat samalah juga yang telah dibangkitkan oleh Yang Berhormat Kapit dan Yang Berhormat Langkawi kita akan kaji dan seterusnya akan pertimbangkan untuk dilaksanakan. Tuan Yang di-Pertua, kembali kepada persoalan yang melibatkan langkah- langkah yang diambil. Perkara yang seterusnya adalah yang berkait rapat dengan perluasan teknologi ICT sama ada dari penutup telekom consultation di hospital atau pun tele premier care di klinik kesihatan dan seterusnya dalam usaha untuk meningkatkan tahap kesihatan di negeri Sabah, kementerian juga meningkatkan program bakul makanan bagi mengurangkan masalah kurang zat makanan. Kementerian juga dalam usaha mempertingkatkan perkhidmatan kesihatan pergigian serta Program Pemfluoridaan Bekalan Air dan mengurangkan beban penyakit berjangkit dengan mempertingkatkan perkhidmatan pengesanan, perawatan dan juga pengawalan penyakit berjangkit serta mempertingkatkan kesihatan persekitaran dengan menaiktarafkan bekalan air dan juga tandas sanitary. Tuan Yang di-Pertua, melalui Rancangan Malaysia Kesepuluh, Projek Pembangunan Kesihatan yang sedang dilaksanakan di negeri Sabah adalah seperti berikut: (i) satu hospital baru dan 17 buah hospital akan dinaiktarafkan; (ii) 13 klinik kesihatan baru akan dibina dan juga dinaiktarafkan; serta. (iii) projek pemfluoridaan bekalan air awam. Kementerian berkeyakinan dengan terlaksananya cadangan-cadangan yang telah dibincangkan dan dipersetujui secara prinsipnya oleh jawatankuasa Kabinet mengenai bumiputera Sabah dan Sarawak, insya-Allah jurang perkhidmatan kesihatan di Sabah dan Sarawak akan dapat dirapatkan dan setanding dengan perkhidmatan yang terdapat di Semenanjung. Tuan Yang di-Pertua, merujuk khusus kepada pertanyaan Yang Berhormat Kota Kinabalu, ingin dijelaskan bahawa pada masa ini terdapat empat buah klinik kesihatan di Kota Kinabalu iaitu Klinik Kesihatan Luyang, Klinik Kesihatan Inanam, Klinik Kesihatan Menggatal dan juga Klinik Kesihatan Telipok. Hanya Klinik Kesihatan Luyang, yang menyediakan perkhidmatan X-ray. Klinik-klinik yang lain didapati tidak sesuai untuk diletakkan mesin X-ray kerana faktor infrastruktur bangunan. Klinik 1Malaysia Sulaman juga sedang dalam proses untuk dinaiktarafkan kepada klinik kesihatan dan akan ditempatkan dengan seorang pegawai perubatan dan perkhidmatan X-ray akan disediakan berdasarkan keperluan. Tuan Yang di-Pertua, saya juga ingin mengucapkan terima kasih di atas keprihatinan Yang Berhormat Tenggara tentang perkhidmatan kesihatan di luar bandar. Kementerian Kesihatan sentiasa berusaha untuk meningkatkan taraf kesihatan masyarakat luar bandar dengan penyediaan lebih banyak kemudahan kesihatan statik dan juga penyediaan perkhidmatan klinik bergerak bagi kawasan yang sukar diakses.